**Ben Guerir** ili Benguérir (arapski: بن گرير, berberski: *Bangrir*) je grad od 88,626 stanovnika u sredini Maroka u Regiji Marrakesh-Safi.

Geografske karakteristike
-------------------------

Lovci F-16 Marokanske aviacije na pisti aerodroma
Ben Guerir leži udaljen 75 kilometara sjeverno od svog regionalnog administrativnog centra Marakeša. a od Casablance 170 km. Kroz grad protiče mali vadi, a jugoistočno od centra grada nalazi se vojna baza Kraljevske avijacije sa aerodromom (ICAO: GMMG).

Grad se nalazi na trasi autoputa Casablanca - Marakeš i magistralne željezničke pruge sjever - jug. On je i važno raskršće cesta prema Safiju i 
Beni Mellalu.

Historija
---------

Sve do 1953. Benguerir je bio malo selo, tad je Američka ratna avijacija izgradila aerodrom i vojnu bazu, što je pomoglo transformaciji mjesta u grad.
Snažan poticaj doseljavanju novih stanovnika bilo je otvaranje rudnika fosfata šesdesetih godina prošlog vijeka.

Površinski Iskop fosfata
Od 2009. je i administrativni centar tad osnovane Provincije Rehamna.

Marokanski kralj Muhamed VI najavio je 2009. izgradnju prvog afričkog **Zelenog grada**, projektiranog na bazi najviših ekoloških standarda održivog razvoja. 
Planiran na površini od 1000 hektara za 100.000 stanovnika - Zeleni grad Benguerer, bit će izgrađen pored sjedišta OCP (nekadašnja uprava za fosfate) i nedalekog grada Benguerera. 
Cilj tog novog grada posvećenog znanju je formiranje novog urbanog modela baziranog na poštovanju okoline i promociji održivog razvoja.

U sklopu tog projekta najavljeno je i osnivanje univerziteta, koji bi trebao dati stručnjake za razvoj tog projekta.

Politehnički univerzitet Muhamed VI otvoren je 2017.

Projekt predviđa i strogu kontrolu emisije CO2 i održivo upravljanje vodama (skladištenje kišnice, recikliranje otpadnih voda).

Tako da je zasad 2017. otvoren pogon za pročišćavanje otpadnih voda, koji dnevno obradi 7.000 M³ vode, što je za sada dovoljno. Predviđeno je da mu se kapacitet do 2030. poveća da može zadovoljiti potrebe 165.000 stanovnika.
Talog se koristi kao osnovni materijal u proizvodnji bioplina, koji se kasnije kogeneracijom pretvara u električnu energiju.

Izvori
------

1. 1 2 3 4 5 6 7  „*Morocco, Kingdom of Morocco*" (engleski). City population. Pristupljeno 30. 06. 2020.
2. 1 2 3 4  „*BENGUÉRIR : La première ville verte en Afrique*" (francuski). Francophonie. Pristupljeno 30.6. 2020.
3. ↑  „*Distance Benguerir → Marrakesh, MAR*" (francuski). Distance. Pristupljeno 30.6. 2020.
4. ↑  „*Distance Casablanca, MAR → Benguerir*" (francuski). Distance. Pristupljeno 30.6. 2020.
5. ↑  El-Mostafa Azzou. „*La présence militaire américaine au Maroc, 1945-1963*" (francuski). Cairn. Pristupljeno 30.6. 2020.
6. ↑  „*Une ville minière marocaine : Khouribga*" (francuski). Persee. Pristupljeno 30.6. 2020.
7. ↑  „*Vision & Mission*" (engleski). Mohammed VI Polytechnic University. Arhivirano iz originala na datum 2020-08-13. Pristupljeno 30.6. 2020.
8. ↑  „*STEP de Benguerir. OCP présente son bijou de la ville verte*" (francuski). Leseco. Arhivirano iz originala na datum 2020-07-03. Pristupljeno 30.6. 2020.

Vanjske veze
------------

***Ben Guerir*** na Wikimedijinoj ostavi

* *La ville de Ben Guerir* ()